**Учител по физика и астрономия**

Катедра „Физика“ организира и провежда двугодишно и едногодишно редовно обучение за получаване на допълнителна професионална квалификация „Учител по физика и астрономия“ в съответствие с Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти и Наредбата за държавните изисквания за придобиване на професионална квалификация „Учител“.

***Условия за прием при двугодишен срок на обучение:***

Квалификацията е предназначена за завършилите висше образование:

* в професионалното направление „Математика“ (всички специалности с присъдена професионална квалификация „Учител по математика“);
* в професионалното направление „Химически науки“ (всички специалности с присъдена професионална  квалификация „Химик“ и/или „Учител по химия“/“Учител по химия и опазване на околната среда“);
* от област на висшето образование „Технически науки“ (всички специалности с присъдена професионална квалификация „Инженер“).

***Условия за прием при едногодишен срок на обучение:***

Квалификацията е предназначена за завършилите висше образование в професионалното направление „Физически науки“ (всички специалности с присъдена професионална квалификация „Физик“ и др.).

Обучението завършва с държавен практико-приложен изпит по физика (изнасяне и защита на разработен урок от студента).

При успешно полагане на всички изпити, обучаемите получават свидетелство за професионална квалификация „Учител по физика и астрономия“.

***Научен ръководител на курса:*** доц. д-р Ралица Станоева

***Необходими документи:***

* Заявление за участие в обучението;
* Копие от дипломата за висше образование;
* Документ, удостоверяващ платена такса за административно обслужване.

***Подаване на документи:***

* Документи по електронен път се подават на имейл адрес: manka@swu.bg (г-жа Манка Стоилкова);
* Документи на хартиен носител се подават в Учебен корпус №1, кабинет 461, при г-жа г-жа Манка Стоилкова – технически секретар на катедра „Физика“. За допълнителна информация: тел.: +359 73 588 532; +359 882 998 721.

***Срок за подаване на документите:*** от 1 септември до 20 септември (валиден за всяка учебна година).

***Записване на приетите кандидати:*** от 1 до 5 октомври (валиден за всяка учебна година).